Annelies Marie Frank (Frankfurt am Main, 12 Juni 1929 - Bergen-Belsen, Februari 1945) ni mmoja wa Wayahudi maarufu zaidi waliokufa katika mauaji ya kimbari yaliyofanywa na chama cha Nazi wakati wa Vita Kuu ya Dunia ya Pili. Kitabu chake cha kumbukumbu kinaonekana kuwa kitabu bora katika fasihi za vita, na ni kimojawapo kati ya vitabu vinavyosomwa sana siku hizi. Vipindi na sinema kadhaa vimefanywa kupitia kitabu hicho.